তিনি বলেন, সরকার অবৈধ ক্ষমতাকে দীর্ঘায়িত করতে বিরাজনীতিকরণের পথ বেছে নিয়েছে। ফলে বিরোধী দলের উপর জুলুম, নির্যাতন, হত্যা, সন্ত্রাস, নৈরাজ্য, গুম, অপহরণ, গুপ্তহত্যা এবং এনকাউন্টারের নামের নামে বিচার বহির্ভূত হত্যাকান্ড নিত্যনৈমিত্তিক ব্যাপার হয়ে দাঁড়িয়েছে। সদ্য সমাপ্ত পবিত্র মাহে রমজানও এ থেকে মোটেই আলাদা ছিল না। সিয়ামের মাসেও বিরোধী দলীয় নেতাকর্মীদের গণহারে গ্রেফতার করা হয়েছে। তাই এবারের ঈদ সার্বিক ও সার্বজনীনভাবে উৎসব মুখর হয়ে ওঠেনি। মূলত এ সরকারের যতদিন ক্ষমতায় থাকবে ততদিন জনদুর্ভোগ বাড়বে বৈ কমবে না। তাই জনগণের মুক্তি ও ঈদ সহ ধর্মীয় উৎসবগুলোকে অর্থবহ করতে হলে জুলুমবাজ সরকারের পতনের কোনই বিকল্প নেই। তিনি সরকার পতনের লক্ষ্যে সকলকে ঐক্যবদ্ধ হওয়ার আহবান জানান।